b'\n_START_ARTICLE_\nTurdetani\n_START_PARAGRAPH_\nTurdetani, predrimsko ljudstvo z juga Iberskega polotoka, naseljeno v dolini reke Guadalquivir. V rimskem obdobju je bilo njihovo ozemlje del province Zadnje Hispanije, po njeni delitvi leta 27. pr. n. \xc5\xa1t. pa del province Betike. Strabon jih je imel za naslednike Tartesov, ki so govorili jezik, zelo soroden tarte\xc5\xa1kemu._NEWLINE_Turdetani so bili stalno v stiku s svojimi gr\xc5\xa1kimi in karta\xc5\xbeanskimi sosedi. Herodot pi\xc5\xa1e, da jim vlada omikan kralj Argantonij, ki je v 5. stoletju pr. n. \xc5\xa1t. prijazno sprejel koloniste iz Fokide. Imeli so zapisan zakonik in keltiberske najemnike, ki so se zanje vojskovali proti Rimu. Strabon ugotavlja, da so poleg Keltikov najbolj civilizirano ljudstvo v Iberiji in da se njihova kultura zgleduje po gr\xc5\xa1ko-rimskih modelih. Ob izbruhu druge punske vojne so se leta 197 pr. n. \xc5\xa1t. vojskovali proti svojemu rimskemu guvernerju._NEWLINE_Leta 197 pr. n. \xc5\xa1t. so se Turdetani uprli rimski oblasti in kmalu so se jim pridru\xc5\xbeili \xc5\xa1e osrednji in severovzhodni Keltiberi. Ko je Katon Starej\xc5\xa1i leta 195 pr. \xc5\xa1t. postal rimski senator, je dobil oblast nad celo Hispanijo in nalogo, da zatre upor v Hispaniji. Najprej je zatrl upor na severovzhodu in se nato odpravil proti jugu, kjer je zatrl \xc5\xa1e upor Turdetanov, ki so bili "najmanj bojeviti od vseh hispanskih plemen". Leta 194 pr. \xc5\xa1t. se je vrnil v Rim in za seboj pustil dva pretorja, ki sta bila odgovorna vsak za svojo provinco._NEWLINE_Nekateri znanstveniki povezujejo Turdetane s Turduli in opida Turdulorum in Veteres Turduli (oba na sedanjem portugalskem ozemlju, \xc4\x8detudi so bili verjetno zelo keltizirani._NEWLINE_V Plavtovi komediji Ujetniki (Captivi) so Turdetani prikazani, kot da njihova domovina v Betiki pregovorno slovi po drozgih in drugih malih pticah, ki so jih dobavljali rimskim kuhinjam.'